GiliGold/VAD_KnessetCorpus huggingface dataset:
עמי ברקוביץ: בכל מקרה, התיקון לא עבר גם את משרד המשפטים.
עמי ברקוביץ: עוד לא - - - חשיבה.
אילת פישמן: ככל שנמצא לנכון, אנחנו נשתף - - -
אמנון כהן: הם עובדים לאט.
אמנון כהן: המחוקקים מצטיינים.
אמנון כהן: הם נבחרי ציבור בכנסת.
אמנון כהן: הם רצים מהר, בקצב שלהם.
אמנון כהן: - -
אילת פישמן: לגמרי.
אמנון כהן: - - חבר הכנסת גדעון עזרא נמנה עליהם.
אמנון כהן: הוא רץ בצעדי ענק לקדם את הצעת החוק החשובה ולא מחכה לממשלה.
גדעון עזרא: לא, אני אגיד לך: אם לא היינו מתבססים על ההחלטה של בית-המשפט שדיבר על הבחירות בג'סר א-זרקא, אני בספק אם היינו מעלים את זה.
גדעון עזרא: מאחר ועלה מה שעלה בג'סר א-זרקא, ששם היתה הפעלה של מצביעים, יחד עם אחרים, בבחירות לרשויות-המקומיות, החלטנו להעלות את זה.
גדעון עזרא: אני לא יודע על אף התנגדות לחוק הזה.
גדעון עזרא: לא מכיר אף התנגדות.
אמנון כהן: - - - להכרעת החוק, בבקשה.
אורי מקלב: - - - רק לקבל הסבר – מה הסמכות שלו, גם לגבי הכנסת, אבל מה הסמכות?
אורי מקלב: קודם כל, אני רוצה לברך את חבר הכנסת גדעון עזרא על היוזמה בעניין הזה.
אמנון כהן: אני אגיד: אנחנו התרשמנו בדיון הקודם - - -
אורי מקלב: - - - דרך אגב, בית-המשפט אומר הרבה פעמים שאנחנו פונים לכנסת על תיקון חקיקה, ואף אחד לא שומע.
אורי מקלב: אין מי שיעשה בקרה בין פסיקות בית-המשפט לגוף המחוקק, כדי לעשות הלימה בעניין.
אורי מקלב: זאת אחת הדוגמאות שבית-המשפט מצא לקונה בעניין, פנה לרשות המחוקקת וחבר הכנסת גדעון עזרא - - -
אמנון כהן: במקום שהממשלה תעשה את זה, הוא לקח את זה.
אורי מקלב: הממשלה רצתה ללכת על גדול מאד, והוא אמר: ניקח, קודם כל - -
אמנון כהן: נקודתי.
אורי מקלב: - - ציפור אחת ביד, מאשר לא ניקח את הכול.
אורי מקלב: אבל אחרי שהוא עורר את זה, אני שואל מה הסמכות ומה צריך לשאול.
אורי מקלב: אדם שלא יכול, למשל, להפריד דפים – יש לו בעיה ביד – והוא צריך מלווה, מה יבחנו המזכיר או היושב-ראש: האם יש לך אישור מרופא שאתה לא יכול.
אורי מקלב: אני מודע לדבר הזה בגלל קרוב משפחה – שלא חשבתי וידעתי.
אורי מקלב: המוסד לביטוח לאומי הכיר את זה בקלות – הוא לא יכול לכפתר כפתורים.
אורי מקלב: זה לא נראה, מבחוץ הכול נראה בסדר.
אורי מקלב: אבל הוא לא יכול לכפתר, קל-וחומר שהוא לא יכול להפריד שני דפים.
אורי מקלב: מה הוא עושה?
אורי מקלב: הוא בא עם מלווה בכדי לעזור לו כדי שלא יפסלו את הקול שלו.
אורי מקלב: מה יעשה מזכיר הקלפי?
אורי מקלב: האם הוא צריך אישור מרופא שיש לך בעיה כזאת?
אמנון כהן: עוד הבהרה לוועדה, אנחנו רוצים לדעת: הבנתי שזו הצמדה – שכמו שיש בחירות לכנסת, את אותו מודל נעתיק לרשויות-המקומיות.
אמנון כהן: אין משהו חדש שנוצר - - -
גלעד ארדן: - - - אם כבר דנים, אז - - -
אילת פישמן: לגבי החוק הזה, הרעיון הוא להעתיק אחד לאחד, תיקון שנעשה לאחרונה בחוק הבחירות לכנסת – תיקון 59 – שמטרתו למנוע ניצול לרעה של החוק שמאפשר הצבעה בקלפיות למוגבלי ניידות.
אילת פישמן: המדיניות שלנו מאז ומתמיד, במשרד הפנים ובוועדת הבחירות, היתה לא לדרוש שום אישור רפואי מאדם – מזכיר ועדת קלפי אינו רופא ואין לו סמכות רפואית.
אילת פישמן: מה שקרה, בעיקר בבחירות לכנסת, הוא ניצול לרעה של הקלפיות האלה, בעיקר בקרבת מוסדות אקדמיים, שסטודנטים שלא רצו לנסוע הביתה בכדי להצביע בבחירות לכנסת, הצביעו בקלפיות האלה.
אילת פישמן: המטרה היתה למנוע ניצול לרעה של הקלפיות האלה.
אילת פישמן: הרעיון הוא, עדיין, לא לחייב את המזכיר לקבל החלטה רפואית, כי הוא לא מוסמך לזה, וזה איננו תפקידו.
אילת פישמן: המטרה היא לאפשר לו להפעיל שכל ישר ושיקול דעת בנושא הליווי.
אילת פישמן: אני רוצה לחדד: סעיף 61 לחוק הבחירות לרשויות-המקומיות לא מדבר על מוגבלי ניידות, אלא על אדם שאינו מסוגל - -
גדעון עזרא: עיוור.
אילת פישמן: - - לבצע פיזית את פעולת ההצבעה.
אילת פישמן: הכוונה היא בעיקר לעיוור, לאדם עם בעיית ידיים, מבוגר שידיו רועדות – דברים מהסוג הזה.
אילת פישמן: לא אנאלפבית, לא אדם שעלה לארץ אתמול ואינו יודע עברית – רק המוגבלות הפיזית - - -
אמנון כהן: איך ידע המזכיר, שואל חבר הכנסת מקלב, להבחין בין האנשים האלה האם הוא עולה חדש, או שהוא מוגבל באצבע שלא יודע להפריד שני ניירות.
אורי מקלב: והאם הנכה צריך להגיד: אדוני, יש לי בעיית נכות ולכן אני בא עם מלווה.
גלעד ארדן: הוא צריך להגיד בכל מקרה, גם היום, שיש לו בעיה.
אילת פישמן: הרעיון הוא להפעיל שכל ישר על-ידי המזכיר, לא - - -
אורי מקלב: - - - יכול להיות נכד שלו - - -
אמנון כהן: - - - תעודת נכה, לא?
גלעד ארדן: לא, הוא לא יכול להיות נכד שלו.
אורי מקלב: אדם לא יכול לבוא עם הנכד?
אורי מקלב: ודאי שיכול.
גלעד ארדן: לא, אם אין לו מוגבלות, הוא לא יכול - - -
אורי מקלב: - - - הוא מלווה שלו.
גלעד ארדן: לא, רק אדם שלא יכול להצביע.
קריאה: - - - הסעיף?
עמי ברקוביץ: רק אם הוא נכנס לתנאים של הסעיף?
גלעד ארדן: לא, אדם ללא מוגבלות לא יכול להיכנס סתם - - -.
גלעד ארדן: עדיין הוא צריך להגיד שיש לו מוגבלות כלשהיא.
אמנון כהן: הוא צריך להוכיח את זה, או - - - להגיד?
גלעד ארדן: הוא צריך להגיד: יש לי בעיה, מחלה או מום כלשהוא שבגללו אני לא יכול להצביע לבד.
אמנון כהן: הוא מתבייש להגיד.
גלעד ארדן: בכל מקרה הוא צריך להגיד.
גלעד ארדן: גם היום.
גלעד ארדן: את זה הסעיף אומר.
אורי מקלב: אבל הוא לא צריך להגיד מה.
אורי מקלב: הוא אומר: אני צריך ליווי.
אמנון כהן: הוא מתבייש.
אמנון כהן: יש שם אנשים שמכירים אותו, מבית-הכנסת – מתפללים ביחד – פתאום הוא אומר:
אמנון כהן: יש לי באצבע - - -
זאב בילסקי: אני מציע שנכניס את זה בדברי ההסבר.
אורי מקלב: ראיתי שהיושב-ראש לא מסכים.
גלעד ארדן: - - - אין לי ברירה.
אמנון כהן: אצלנו דברי ההסבר לא עובדים.
אמנון כהן: מה שכתוב בליבת החוק.
אמנון כהן: לא יכולתי להסכים לזה.
זאב בילסקי: אני לא - - -.
זאב בילסקי: אתה יודע זה מזכיר לי בבחירות - - -
אמנון כהן: למרות שסיכמת איתם.
זאב בילסקי: זה מזכיר בבחירות לרשויות - - - שאומר: כמעט נבחרתי, אתה מבין?
זאב בילסקי: כמעט העברתי.
אמנון כהן: כמעט.
זאב בילסקי: כמעט.
אמנון כהן: - - -.
אמנון כהן: אני רציתי להעביר, ראית.
זאב בילסקי: אני ראיתי, עשית באמת - - -
אמנון כהן: סיימתי את כל ההקראה.
אמנון כהן: גמרתי את הכול.
אמנון כהן: רק הסיכום הזה, צ'יק, היה עובר.
זאב בילסקי: אני מודה לך ומעריך את זה מאד.
זאב בילסקי: ראיתי שעשית כל מאמץ כדי להעביר.
זאב בילסקי: אבל - - -
אמנון כהן: בסדר, העיקר שאתה שלם עם זה - - - חבר הכנסת מקלב, שוכנעת שזה בסדר?
אמנון כהן: איזו תשובה אתה רוצה לקבל?
אמנון כהן: לא כל אחד יכול לבוא עם מלווה.
אורי מקלב: כן, זה בסדר, אבל מה הסמכות?
אורי מקלב: מה הוא יכול לבדוק?
אורי מקלב: אבל אתם מצמידים את זה - - - יכול להיות שהלקונה נעשתה בכנסת, אז מה אנחנו - - -
אמנון כהן: אפשר לתקן לקונות.
אמנון כהן: לא משנה.
אמנון כהן: בוא נתקן פה, וזה - - - לשם.
אורי מקלב: אם היה דבר כזה ואם היית יכול לשנות פה – אני מניח – דיברתי לפני זה עם היועץ המשפטי, הוא אומר שאם נשנה פה, נהיה חייבים לשנות גם בכנסת וזה סיפור הרבה יותר רחב והרבה יותר - - -
אמנון כהן: אם יש משהו לא טוב, משנים.
אורי מקלב: אז אם ככה, יכול להיות שאנחנו צריכים להסביר - -
אמנון כהן: מה אתה מצביע?
אורי מקלב: - - מה הוא צריך לבחון?
אורי מקלב: מה הוא צריך לבדוק?
אורי מקלב: מה הסמכות שלו - - -
אמנון כהן: אתה מתכוון למזכיר?
אורי מקלב: המזכיר התרשם שהכול בסדר אצלו, והוא לא צריך מלווה – על סמך מה?
אמנון כהן: האם הוא לא יכול להצביע כתוצאה מכך?
אמנון כהן: הוא לא יצביע בגלל זה?
אמנון כהן: יש לו בעיה באצבעות, הוא לא יכול - - - שני פתקים, זה יהיה פסול.
אילת פישמן: יש שתי אפשרויות לאותו בוחר - - -
אורי מקלב: לכן אמרתי: אם זו לקונה, אם זה כמו שקורה בכנסת - - - אבל אמר היושב-ראש, שמע אולי גם אפשר - - -
אמנון כהן: לא, אבל אם יש משהו לא טוב בכנסת, אפשר לשנות.
גדעון עזרא: יש בכנסת משהו - - -?
אמנון כהן: לא, הבחירות לכנסת.
אורי מקלב: הבחירות לכנסת.
אורי מקלב: בכנסת אנחנו - - -
אילת פישמן: לאותו בוחר יש שתי אפשרויות: ראשונה, להיכנס ולהצביע לבד, כמו כולנו.
אילת פישמן: שנייה, להיכנס עם מלווה.
אילת פישמן: החשש בזה שהוא יצביע לבד, זה שהוא עלול להכניס מספר פתקים ולהיפסל.
אילת פישמן: זה עדיין לא עמד במבחן המציאות, גם לא התיקון של חוק הבחירות לכנסת.
אילת פישמן: מזכיר איננו רופא וזה לא תפקידו.
אילת פישמן: ההנחיה היא – כפי שאני מכירה מהכנסת – לא להציק לבוחרים ולא להקשות עליהם.
אילת פישמן: כאשר מתעורר ספק, בדרך-כלל הולכים לקראת הבוחר.
אילת פישמן: אנחנו לא נדרוש ממנו תעודות רפואיות.
אמנון כהן: זאת אומרת, לא היתה תלונה של מישהו שאמר: רציתי לבחור, אבל לא יכולתי לבחור כי הייתי חייב מלווה.
אמנון כהן: מזכיר הקלפי לא נתן לי לבחור ולא מימשתי את זכותי לבחור – לא היה דבר כזה?
אמנון כהן: מי קורא את החוק, בבקשה.
גלעד ארדן: "הצעת חוק הרשויות המקומיות (בחירות) (תיקון מס' 41) (מלווה מחמת מחלה או מום),- - -".
גלעד ארדן: - -
אמנון כהן: חבר הכנסת בילסקי, אתה חתום על הצעת החוק.
גלעד ארדן: "- - - תיקון סעיף 61 – 1.
גלעד ארדן: בחוק הרשויות המקומיות (בחירות), התשכ"ה-1965, בסעיף 61, אחרי סעיף קטן (ב) יבוא: '(ב1) התעורר ספק בדבר קיום התנאים שבסעיף קטן (ב), יכריע בו מזכיר ועדת הקלפי'".
אמנון כהן: כן, מי בעד?
אמנון כהן: רגע, יש הערות למרכז השלטון המקומי?
נועה בן אריה: לא, אנחנו תומכים.
אמנון כהן: איך יכול להיות שאתם תומכים?
נועה בן אריה: תאר לעצמך.
אמנון כהן: יכול להיות דבר כזה?
נועה בן אריה: נדיר.
נועה בן אריה: חריג.
אמנון כהן: מה אומר ראש עיריית כפר-סבא?
אמנון כהן: חוק מבורך, נכון?
יהודה בן-חמו: אני בעד.
יהודה בן-חמו: באתי לתמוך בו.
יהודה בן-חמו: מימינו, משמאלו ומאחוריו.
זאב בילסקי: תגיד לו מה הצעת.
יהודה בן-חמו: זו הפעם הראשונה שאני יושב בדיונים.
יהודה בן-חמו: אני חושב שהדברים שאמרה הגברת הנחמדה הזו נכונים.
יהודה בן-חמו: הייתי מציע עוד משהו: - -
יהודה בן-חמו: - - לעיוורים הייתי עושה פתקים עם כתב ברייל.
יהודה בן-חמו: זו לא עלות גבוהה.
אילת פישמן: אתה רוצה להרוג אותי.
יהודה בן-חמו: מה?
אמנון כהן: אתה רוצה להרוג - - -
אורי מקלב: זו הוצאה מאד גדולה.
יהודה בן-חמו: זו לא הוצאה גדולה.
יהודה בן-חמו: תבדוק את זה.
גדעון עזרא: - - -
אילת פישמן: מי שמדפיסים את הפתקים הם המועמדים, דרך אגב.
קריאה: - - - מה?
אמנון כהן: היא אומרת שלמועמדים יעלה הרבה כסף, לשלטון המקומי.
אילת פישמן: - - -
יהודה בן-חמו: זה לא משנה.
יהודה בן-חמו: זה בית-דפוס, זה ילך - - -
אמנון כהן: באותו פתק, אי-אפשר לשים שהוא יכול לבחור באצבע?
אורי מקלב: אבל נכה זה דווקא עיוור.
אורי מקלב: יש גם אנשים שהם צריכים, אם הם לא רואים - - -
אמנון כהן: הוא לא יכול להבחין ביניהם.
אמנון כהן: אוקיי, יש לך עוד הערות?
אורי מקלב: איזה הערות?
אורי מקלב: אנחנו לא קיבלנו תשובות.
אורי מקלב: אבל אני מקווה - - -
אמנון כהן: הצעת חוק הרשויות המקומיות (תיקון מס' 41) (מלווה מחמת מחלה או מום) של חברי הכנסת גדעון עזרא, זאב בילסקי, אורי אורבך, נחמן שי, אורי מקלב, אורי אריאל.
אמנון כהן: מי בעד הצעת החוק להכנה לקריאה שנייה ושלישית?
אמנון כהן: הצבעה בעד הצעת החוק – פה אחד הצעת החוק אושרה.
אמנון כהן: פה אחד עבר להכנה לקריאה שנייה ושלישית.
אמנון כהן: אני מאחל הצלחה.
אמנון כהן: תודה רבה לחברי הכנסת הזריזים שעובדים מהר, יותר מהר מהממשלה.
אמנון כהן: הנושא שעל סדר יומה של הוועדה הוא: הצעת חוק לתיקון פקודת העיריות (מס' 126) (הסדרת שמירה, אבטחה וסדר ציבורי), התשע"ב-2011, הכנה לקריאה שנייה ושלישית.
אמנון כהן: אני הנחתי את הצעת החוק כי היא הגיעה רק בסוף השבוע שעבר, ומפאת דחיפות החוק שמתי אותה ליום רביעי.
אמנון כהן: המרכז לשלטון מקומי ביקש שיהיה מאוחר.
אמנון כהן: עו"ד בן אריה, אני מזכיר לך, איפה היא?
נועה בן אריה: אני פה.
אמנון כהן: ביקשתם שנקדים את זה, ודחינו משהו אחר ושמנו את זה כאן.
אמנון כהן: למצוא מקום ואולי לאשר, כי שלא נשאיר את הרשויות האלה בלי גביית הסכומים ללא סמכות מהראשון לינואר.
אמנון כהן: אבל שנדע שאנחנו מדברים על מס נוסף על אזרחי מדינת ישראל, שלמעשה המס נולד בשנת 2002, לפני עשר שנים – נולד ועבד – ומבקר המדינה אמר את דברו אחרי שבדק.
אמנון כהן: הוגש בג"ץ בנושא.
אמנון כהן: כתוצאה מכך שלחו את משרד הפנים להסדיר את הנושא בחקיקה.
אמנון כהן: היתה הוראת שעה מתחילת השנה ועד סוף דצמבר שאמורה לפוג.
אמנון כהן: התקשרו אליי ראשי רשויות שהיו חרדים לגורל המשך החוק – מה יהיה, איך יהיה – והנה בשבוע האחרון של החודש קיבלנו את הצעת החוק.
אמנון כהן: מבחינתי, הצעת החוק אינה מושלמת – היא לא לקחה בחשבון את כל המרכיבים.
אמנון כהן: אני חושב שהמדינה צריכה לתת ביטחון לאזרחיה והיא צריכה לעבות תקציבים למשטרת ישראל, ומשטרת ישראל היא זו שאמונה על ביטחון האזרחים.
אמנון כהן: לא להטיל אגרות נוספות על האזרחים, כאשר הם למעשה משלמים את המס על פי מה שקובעת המדינה – יש מס הכנסה וכל מס אחר.
אמנון כהן: - - - מצפה שהמדינה תיתן לאזרחיה את הביטחון האישי, אבל בגלל אזלת יד או בגלל ריבוי המטלות של משטרת ישראל אין אכיפה מתאימה וראויה למה שזכאים אזרחי מדינת ישראל.
אמנון כהן: פעם משטרת ישראל ביקשה מצה"ל שייתן לה 2,000 חיילים לטובת עבודה משטרתית ככוח עזר - - -
קריאה: לא מצה"ל.
אמנון כהן: תן לי לסיים.
אמנון כהן: או שהיא מבקשת שיטור קהילתי עירוני – שנכשיר את הפקחים במקום המשטרה, או להיות עם המשטרה.
אמנון כהן: עכשיו אנחנו דנים בעוד נושא של הסדרת שמירה, אבטחה וסדר ציבורי.
אמנון כהן: לאט לאט אנחנו נשאיר את המשטרה בלי סמכויות – נעשה את הכול בעירייה.
אמנון כהן: אז אפשר לקבל החלטה כמדינה שאנחנו רוצים שגם את המשטרה יפעיל ראש העיר עם כל מה שמשת
אמנון כהן: מע מכך – ביטחון אזרחי התושבים יהיה באחריות ראש העיר כמו שקיים במדינות בעולם, ואפשר לקבל את ההחלטה הזאת ואז יקבל תקציב נאה וראוי והכפיפות תהיה ראויה ועל זה אפשר לדון.
אמנון כהן: אפשר לפתוח דיון בנושא הזה.
אמנון כהן: אבל לבוא כל פעם בכובע של לתת אבטחה ושמירה לאזרחים ולהטיל אגרות חדשות – אני חושב שזה לא נכון.
אמנון כהן: לכן, אני מתלבט עם עצמי איך אני יכול לאשר את הצעת החוק הזאת.
אמנון כהן: מקריאת החוק אני רואה שאין אחידות.
אמנון כהן: אין גובה – על איזה סכום מדובר.
אמנון כהן: כל אחד ייקח כמה שהוא רוצה.
אמנון כהן: זה נכנס לסעיף הארנונה – תהיה עוד שורה שייגבו אגרה של שמירה ואבטחה, ואנחנו לא יודעים מה הגובה וכל עיר יכולה לגבות כמה שהיא רוצה – חלקו ילך לאבטחה וחלקו לגירעונות.
אמנון כהן: זה לא מוסדר.
חיים ביבס: תסלחו לי על הביטוי אבל אין לכם מושג על מה אתם מדברים.
אמנון כהן: אבל אני מדבר.
חיים ביבס: אין לכם מושג על מה אתם מדברים.
אמנון כהן: בסדר, רק לכם יש מושג.
אמנון כהן: הכי קל לגבות אגרה נוספת מהאזרחים.
חיים ביבס: אני אומר:
חיים ביבס: זה קיים 20 שנה - - -
אמנון כהן: בטח, בטח.
אמנון כהן: בשביל זה בג"ץ התערב.
אמנון כהן: הכי קל להכניס יד לכיס האזרחים ולקחת, כי אין להם ברירה.
אילן גילאון: אנחנו רוצים לדעת מי האדון שיש לו מושג - - -
אמנון כהן: יש לו מושג כי הוא גובה.
אמנון כהן: יותר קל לו לגבות מהאזרח.
אילן גילאון: לנו יש הסתייגויות שלא קשורות - - -
אמנון כהן: בסדר, אנחנו כרגע פותחים את הדיון.
אמנון כהן: אני אומר שהחוק נולד כי היה קל בחוק עזר עירוני כזה או אחר ברשות מסוימת.
אמנון כהן: התרחב.
אמנון כהן: היה דו"ח מבקר המדינה שאמר שזה לא נכון.
אמנון כהן: היה בג"ץ וכתוצאה מהבג"ץ היתה הוראת שעה וההסדרה שמביאים היום לשולחן הוועדה לא מושלמת מבחינתי.
אמנון כהן: לכן אני מתלבט עם עצמי מה לעשות: מצד אחד, הוראת השעה פגה בסוף השנה – אם לא נאשר, אז מינואר הם לא יוכלו לגבות.
אמנון כהן: מצד שני, אנחנו צריכים לדעת שזו אגרה שתושת על כל הרשויות המקומיות – כל ראש עיר יכול להקים היום - - -
חיים ביבס: לא, זה לא נכון.
חיים ביבס: אולי אנחנו ניתן לכם הסבר.
קריאה: רק על רשות שיהיה לה חוק עזר.
אמנון כהן: לא צריך להסביר כלום.
אמנון כהן: - - - יסבירו לנו.
חיים ביבס: אבל זה לא נכון מה שאתם אומרים.
חיים ביבס: אומרים דברים בלי להבין.
אמנון כהן: אתה תראה שזה נכון.
חיים ביבס: לא.
אמנון כהן: אתה תראה.
אמנון כהן: חכה בסבלנות שנגיע אליך.
אמנון כהן: נציגת משרד הפנים, תסבירי את החוק.
קריאה: היא בעד.
ציון פיניאן: אפשר גם לדעת אם המשרד הפנים תומך.
קריאה: הוא היוזם.
קריאה: הוא יזם את הצעת החוק.
אמנון כהן: הוא הביא את החוק.
ציון פיניאן: שיהיה בפרוטוקול.
אורית מלמד: אורית מלמד ממשרד הפנים.
אורית מלמד: מדובר בהצעת חוק שנועדה לקבוע ולהסדיר באופן מפורש את סמכותה של רשות מקומית להסדיר עניינים של שמירה, אבטחה וסדר ציבורי.
אורית מלמד: מדובר בהצעת חוק שנועדה להסדיר את הסמכות של הרשות המקומית.
אורית מלמד: הסעיף הזה לא מדבר על אגרה, למרות כל מה שנאמר פה.
אמנון כהן: איך הם יסדירו את האבטחה?
אורית מלמד: זה בהמשך הדברים.
אורית מלמד: קודם כל, אני מבקשת להדגיש שאין שום כוונה להפחית את אחריות המשטרה.
אורית מלמד: זה ברור לכול שהמשטרה אחראית על ביטחון התושבים והסדר הציבורי.
אורית מלמד: אבל למרות שהאחריות מוטלת על המשטרה, רשויות מקומיות יכולות להחליט שהן רוצות לעשות פעילות עודפת על הפעילות של המשטרה ולתת לתושבים שלהם שירות טוב יותר מהבחינה הזאת.
אורית מלמד: הדבר הזה קיים גם בנושאים אחרים – בנושאים של רווחה - - -
אמנון כהן: אבל הם לא גובים אגרת רווחה.
אורית מלמד: רגע, תיכף נגיע לנושא הזה.
אמנון כהן: למה לא תשפו אותם?
אמנון כהן: תקציב של משרד הפנים – למה אגרה נוספת?
אילן גילאון: זו הבעיה?
אילן גילאון: הכסף?
אילן גילאון: העיקרון.
אורית מלמד: מבחינת הסמכות, זה רק על פעילות עודפת ונוספת.
אורית מלמד: רשות מקומית יכולה להחליט שהיא רוצה לתת שירות טוב יותר לתושבים שלה.
אורית מלמד: זה המנדט שלה מהבוחרים.
אמנון כהן: גם ברווחה היא רוצה לתת שירות טוב יותר.
אמנון כהן: גם בחינוך היא רוצה לתת שירות טוב יותר.
אילן גילאון: את יכולה להדגים לי מה זה שירות טוב יותר שיבוא על-ידי פקח ולא שוטר?
אמנון כהן: נשמע את הקונספציה.
אמנון כהן: איך היא עושה את זה?
אורית מלמד: לנושא המימון: קודם כל, צריך שיהיה סעיף סמכות בלי קשר לשאלת המימון.
אורית מלמד: כי אם אין סעיף סמכות, הרשות המקומית לא יכולה לפעול בתחום הזה גם אם היא לא רוצה לגבות אגרה.
אורית מלמד: לעניין התשלום: הנושא של המימון נדון בבית-המשפט.
אורית מלמד: בית-המשפט קיבל את העמדה שלנו שעדיף שהמימון יהיה באמצעות היטל או אגרה ושלא ימומן מהארנונה.
אורית מלמד: יש כמה סיבות לזה: קודם כל, הכסף נשמר בסל סגור וככה מבטיחים שהוא משמש לייעוד שלו.
אורית מלמד: דבר שני, יש פיקוח ובקרה של משרד הפנים, ומכול הסיבות האלה עדיף שזה יהיה בצורת אגרה.
אמנון כהן: אז יש אגרה?
אמנון כהן: למה את אומרת שאין אגרה?
אמנון כהן: אין אגרה או יש אגרה?
אורית מלמד: יש את נושא הסמכות.
אמנון כהן: את נושא הסמכות הבנו.
אמנון כהן: עכשיו אגרה.
אמנון כהן: איך יעשו את זה?
אורית מלמד: נשאלת השאלה: איך עיר שרוצה להפעיל סיירות או מאבטחים, תממן את זה?
אורית מלמד: אנחנו אומרים שנכון שהמימון ייעשה באמצעות אגרה מהסיבות שאמרנו.
אמנון כהן: שקלתם לשפות אותם?
אמנון כהן: שיעשו תכנית עבודה ויגידו כמה זה יעלה להם לתת שמירה מוגברת, איכות חיים טובה יותר.
אמנון כהן: נניח שיגידו לכם שהעלות היא למשל מיליון או שני מיליון שקלים ואתם תשפו אותם – למה להטיל עוד אגרה?
אורית מלמד: משרד הפנים לא מתקצב גם אגרות נוספות שנגבות מהתושבים.
אמנון כהן: איזה אגרות?
אורית מלמד: כדי לסלול כבישים גובים היטל סלילה.
קריאה: סלילה, מים ביוב.
אורית מלמד: בכדי לפתח את התשתיות של הרשות המקומית גובים היטלים - -
קריאה: פיתוח, הכל.
אורית מלמד: - - זה לא בא מתקציב משרד הפנים.
אורית מלמד: לכן אנחנו חושבים שזו הדרך הנכונה.
אורית מלמד: קבענו הנחיות בחוזר מנכ"ל מה אפשר להכניס לאגרה ומה לא.
אילן גילאון: משרד הפנים בעד לתת סמכויות שיטור לפקחים עירוניים כעיקרון?
הראל גולדברג: שני דברים שונים לגמרי.
אמנון כהן: תן לי רגע, חבר הכנסת גילאון, תן לי את החוק הזה כרגע.
אמנון כהן: עזוב את זה.
אילן גילאון: אני רוצה להבין.
אמנון כהן: שנייה, כרגע לא מדברים.
אמנון כהן: תגידי בבקשה מה ההמשך שם?
אמנון כהן: מה עוד יש בחוק הזה?
אורית מלמד: יש החלה של הסעיף גם על מועצות מקומיות.
אמנון כהן: על כל המועצות, כן?
אמנון כהן: לא רק במקום שיש חוק עזר עירוני, אלא זה יורחב לכל המקומות, כן?
אמנון כהן: אחד-אחד, אני רוצה להבין.
אמנון כהן: היא מסבירה עכשיו.
אורית מלמד: רשות שתרצה לגבות אגרה חייבת לעשות את זה בחוק עזר עירוני.
אמנון כהן: היא צריכה לחוקק חוק עזר עירוני.
אמנון כהן: אבל כל אחד יכול לעשות את זה – מהיום והלאה, אחרי שנאשר את החקיקה, כל רשות מקומית ומועצה אזורית תוכל להקים את זה.
אורית מלמד: חוקי עזר עוברים בקרה של משרד הפנים.
אורית מלמד: זה מגיע למשרד הפנים - - -
אמנון כהן: אז זה מתרחב לכל הארץ.
אורית מלמד: בהתאם לכללים אם הרשות תרצה לתת - - -
אמנון כהן: אתה שומע ידידי, שזה מתרחב לכל הארץ?
חיים ביבס: מי שרוצה - - -
אמנון כהן: ודאי שמי שרוצה.
אמנון כהן: אל תגיד "לא" לפני שלמדת.
אמנון כהן: קודם תלמד.
חיים ביבס: אבל מה שאתם אומרים לא נכון.
אמנון כהן: מה לא נכון?
חיים ביבס: בלי להבין את ההיסטוריה.
אמנון כהן: איזו היסטוריה?
חיים ביבס: יש פה היסטוריה – תבינו את המשמעות של הדברים.
אמנון כהן: אדוני תקשיב, אין היסטוריה – יש חוק חדש.
חיים ביבס: יש היסטוריה.
אמנון כהן: כרגע יש חוק חדש - - -
חיים ביבס: מאיפה זה נובע?
חיים ביבס: - - -
אמנון כהן: מה קשור "מאיפה זה נובע"?
אילן גילאון: - - - שזו מדינה קורסת וראש העיר לוקח את הסמכויות בידיים שלו.
אמנון כהן: אני רוצה להבין, אז אם יכול להתרחב על פי אמות מידה שאתם קובעים – חוק עזר עירוני, אגרות וכו'.
אמנון כהן: מה יהיה גובה האגרה ומי קובע זאת?
אילן גילאון: ואיך בלוד יעשו את זה?
קריאה: בלוד אין בעיה – המדינה מתקצבת.
אילן גילאון: בטח שיש - - -
קריאה: - - - אין שום בעיה.
אורית מלמד: - - - מרשות לרשות - - -
אילן גילאון: אני הפרעתי לו.
אמנון כהן: לא, לך מותר.
אמנון כהן: אתה לא.
אילן גילאון: לא, אני הפרעתי לו.
ציון פיניאן: אני יכול להפריע לשניכם?
אמנון כהן: מה גובה האגרה?
אורית מלמד: האגרה משתנה מרשות לרשות, אי אפשר לקבוע אגרה אחידה.
אורית מלמד: כי מכל רשות לוקחים את הנתונים הספציפיים שלה.
אמנון כהן: איזה נתונים?
אמנון כהן: נתונים פר ראש, פר מטר, פר גובה, פר נכס, פר מה?
אמנון כהן: מה הנתונים?
אורית מלמד: אפשר או להחליט שהחיוב - - -
אמנון כהן: מה זה או?
אמנון כהן: או לפי מטר או לפי נכס – לפי יחידת אב.
אמנון כהן: יחידה למגורים.
ציון פיניאן: מה זאת אומרת מטר?
ציון פיניאן: מטר למגורים?
אמנון כהן: מה מטר?
מירי פרנקל-שור: מטר לבית ומטר לעסק.
אמנון כהן: אני שומע רק אותה.
אמנון כהן: מה כתוב בחוק?
אורית מלמד: בחוק עזר זה משתנה מרשות לרשות.
אמנון כהן: אתם לא מתווים קו מסוים?
אורית מלמד: בחוזר המנכ"ל אמרנו שלעסקים - - -
אמנון כהן: כל אחד יעשה מה שהוא רוצה?
אורית מלמד: עסקים לפי מטר ולמגורים אפשר לפי מטר או לפי יחידה למגורים.
אורית מלמד: כדי להגיע לסכום, הרשות צריכה לעשות תחשיב.
אורית מלמד: בתחשיב היא אומרת – אלה ההוצאות שלי.
אורית מלמד: לוקחים את העלויות שלה, מחלקים במטר או במספר היחידות ומקבלים את התעריף.
אמנון כהן: מה זה "העלויות שלה"?
אמנון כהן: מי יבנה?
אמנון כהן: מי ידע כמה צריך?
מירי פרנקל-שור: מה זה העלויות שהיא צריכה לממן?
אמנון כהן: - - עשרה פקחים?
אמנון כהן: שני פקחים?
אמנון כהן: כמה רכבים?
אמנון כהן: יכול להיות שהאגרה תגיע ל-300 שקל.
אמנון כהן: אין מתווה של משרד הפנים?
אורית מלמד: הרשות המקומית מכינה תוכנית.
אמנון כהן: אני מדבר על משרד הפנים – תעזבי את הרשות המקומית.
אורית מלמד: יש לנו גורם במשרד הפנים שתפקידו ראש תחום חרום ובטיחות.
אורית מלמד: הוא בודק את צרכי הרשות והוא מאשר מה העירייה צריכה ומה לא מבחינת המרכיבים של השמירה והעלויות.
אמנון כהן: המשרד לביטחון פנים, איך זה מסתדר עם החוק שהעברנו כהוראת שעה לגבי שיטור קהילתי עירוני וסמכויותיו – איך הנושא מתחבר?
אמנון כהן: מה יהיה בעיר שיש לה שיטור קהילתי עירוני ועכשיו גם גוף חדש לאבטחה ושמירה – איך הם יסתדרו?
יואל הדר: זה לא גוף חדש.
אמנון כהן: אני יכול לדבר איתו?
אמנון כהן: אני רוצה שהוא יסביר.
יואל הדר: הייתי רוצה להתייחס גם לדברים האחרים שלך.
יואל הדר: אתה רוצה שאני אענה ישירות לשאלה או - - - קודם?
אמנון כהן: לא, במכלול דברים.
יואל הדר: במכלול דברים, היינו רוצים לחיות במדינה שמה שאדוני דיבר עליו זה הרצוי – רצוי שהמדינה תעשה את הכול – אבל אנחנו לא חיים בעידן הזה שהמדינה עושה הכול.
יואל הדר: כמו שהמשטרה לא יכולה לתת את כל המענים להכול גם בגלל תקציב – רק היום היינו בכנסת, כפי שאדוני הזכיר, בגלל שאנחנו צריכים לקחת חיילי חובה ולשים אותם בתור שוטרים.
יואל הדר: לא בגלל שאנחנו רוצים, אלא מפני שהמדינה בסדר התעדוף שלה גרמה לכך שנאלץ לקחת את השוטרים האלה כדי לתת ביטחון חזק יותר לתושבים - -
אילן גילאון: אולי כדאי שתגייסו עוד שוטרים?
אילן גילאון: מה אתה אומר?
יואל הדר: - - אבל זה לא אידיאלי, לכן אנחנו נמצאים פה.
יואל הדר: גם בבריאות – הייתי שמח שהמדינה היתה נותנת לי ביטוח בריאות מלא, אבל כשאני הולך לקופת-חולים יש ביטוח "מושלם", יש "מכבי מגן", יש "מכבי זהב" – לא נותנים את הכול בבסיס.
יואל הדר: גם בתשלומי הורים לבתי-ספר, ההורים משלמים הון למרות שזה חינוך חובה חינם.
יואל הדר: המדינה לא נותנת את כל המטריה ואנחנו נמצאים במצב לא מהיום, ולכן אנחנו צריכים להשלים את החסר בצורות אחרות.
יואל הדר: כל רשות שנמצאת פה מוצאת את הדרכים לתת יותר לתושביה – גם לא באופן מלא – וכמובן שאם ראש הרשות שעושה את זה יגבה אגרה גבוהה מדי, התושבים לא יבחרו בו.
יואל הדר: לכן גם הוא עושה את האיזונים אצלו ברשות כדי לתת את המענה תוך התחשבות בתושבים.
יואל הדר: אין פה משהו בלתי סביר לחלוטין.
יואל הדר: להיפך, כל ראש רשות שמגיע לפה אומר: יש לי בעיה בעיר ואני נותן את המענה בצורה כזאת לתושבים שלי, שהם בוחרים אותו וגם מממנים את העלות של הדבר הזה.
יואל הדר: יש פה איזונים.
יואל הדר: אני חושב שכולנו נמצאים באותו מצב של חוסר, שאנחנו לא יכולים לתת מענה מושלם, שהממשלה, המדינה, יכולים לתת מענה מושלם.
יואל הדר: לשאלה של אדוני בנושא השיטור העירוני: השיטור העירוני בא לתת מענה – סיוע למשטרה – כפי שהגדרנו בחוק שעבר.
יואל הדר: כנראה שבחלק מהערים שלא מסוגלות לעשות את זה מכוח מה שיש להן, האגרה שהן יגבו תהיה, בין היתר, לטובת הנושא של השיטור העירוני.
יואל הדר: זה משלים את מה שעשינו, זה לא סותר.
אמנון כהן: אתה אמרת אז בדיונים, גם ראשי רשויות שנכנסו לפיילוט, שהיה matching.
אמנון כהן: העירייה נתנה מכספה.
אמנון כהן: עכשיו אתה אומר: אני עוזר לך.
יואל הדר: לא, חלק.
יואל הדר: זה תלוי ברשות.
יואל הדר: בכל רשות זה תלוי ביכולת שלה ושל תושביה לממן.
יואל הדר: בלוד למשל, הכול על חשבון המדינה.
יואל הדר: זה לא matching שווה, אלא בהתייחס לכוח וליכולת של הרשות המקומית.
יואל הדר: יש רשויות עשירות יותר ויש רשויות פחות עשירות.
מירי פרנקל-שור: עורך הדין הדר, מעולם לא נאמר שהאזרח צריך לממן את השיטור העירוני בערים שבהן מתקיים פיילוט.
קריאה: זה - - - הנושא עכשיו.
חיים ביבס: זה הנושא.
קריאה: - - - הנושא עלה - - -
אמנון כהן: זה הנושא.
אמנון כהן: אתה מסתכל על החור של הגרוש, ואני מסתכל על המכלול, כי יש פה עוד חקיקות ועוד דברים.
אמנון כהן: אתה רוצה רק את זה עכשיו ואני לא אתן לך את זה עכשיו.
אמנון כהן: אמרו לי שהשיטור הקהילתי לא יהיה על חשבון האזרח ועכשיו מטילים עליו מס בעקיפין.
אמנון כהן: אתה תעשה את העבודה שלך ואני אעשה את העבודה שלי.
אמנון כהן: אתה תיבחר אצלך ואני צריך להיבחר אצלי.
אמנון כהן: זה לא משנה - -
אילן גילאון: אני לא צריך להיבחר בשום מקום, לכן - - - אתה - - -.
אמנון כהן: - - לכן, אני מסתכל על המכלול.
חיים ביבס: מדובר באבטחה.
אמנון כהן: אני אתן לך לדבר.
חיים ביבס: מדובר באבטחת מוסדות חינוך שאנחנו מממנים ואתם לא.
חיים ביבס: אנחנו סוחבים את המדינה, משרתים בצבא, עושים את הכול מגילאי שלוש – אנחנו מממנים את זה.
אילן גילאון: מה זה רלבנטי?
חיים ביבס: יש פה - - - גני ילדים שאין להם מאבטחים.
חיים ביבס: זו המשמעות של מה שאתם אומרים מהראשון לחודש.
אילן גילאון: תסלח לי, יש פה בעיה עקרונית שאתם לא מדברים עליה.
חיים ביבס: אבל אתם לא פותרים את הבעיה.
חיים ביבס: אתם מדברים באוויר ולא פותרים את הבעיה האמיתית שבראשון בינואר צריך - - -